  Туспуктэм: Григорий Фомин Майя Бывальцева Удмуртиысь Сарапул ёросысь Уральский но Тарасово черкогуртъёсысь, Алнаш ёросысь Ӟатча черкогуртысь школаосын «Точка роста» центръёс лэсьтыны кутскизы. Тупатъян ужъёс дышетонэз вис карытэк мыно. Со сярысь элькун тӧролэн но кивалтэтлэн пресс-службазы ивортӥз. Химия, физика, биология, технология тодемтъёсъя дышетон лабораториосы но висъетъёсы туала мебель, арбериос но возьматон тӥрлыкъёс басьтозы. Пиналъёс цифровой лабораториосын ужаны быгатозы. 1-тӥ инвожое эшшо 35 школаосын «Точка роста» центръёс лэсьтыны кутскозы. Тупатъян ужъёсын ӵош дышетон тӥрлык басьтон мыноз. Гужем ӵоже школаосы принтер сканеръёс, копировать карон техника, цифровой микроскопъёс, робототехника наборъёс, валтӥсь кун экзаменлы наборъёс вуозы, солы оглом 42 миллион манетлэсь трос коньдон кутэмын луоз. « "Образование" йӧскалык ӵектос милем бадӟым юрттэт сётэ, воштӥськонъёс вань, «Точка роста» центръёс, кванториумъёс кылдо, мастерскойёсы тӥрлык басьтӥське, «IT –кубъёс» усьтӥсько. 2024-тӥ арлы улосвылын 157 сыӵе центръёс усьтыны малпаськомы, отын элькунлэн пӧртэм ёросъёсысьтыз сюрсъёсын пи налъёс дышетскыны быгатозы » Александр Бречалов, Удмуртилэн тӧроез 2022-тӥ арын Удмуртиын 38 гурт школаосын «Точка роста» кылдытозы. Тодэ вайытом, 2021-тӥ арын сӥзьыл Удмуртиын 39 школаосын «Точка роста» центръёс ужаны кутскизы. Тегъёс: Дышетон тупатъянужъёс школаос Алнаш Сарапул АлександрБречалов Удмуртия  